Nicușor Dan spune că rezultatul analizei CNSAS pe documentul în care e acuzat că a colaborat cu Securitatea va fi făcut public
Nicușor Dan, primarul general reales al Capitalei, a vorbit, luni seară, la Digi24, despre așa-zisul document potrivit căruia ar fi colaborat cu securitate. Primarul general a spus că a cerut ca rezultatul investigației CNSAS să fie făcut public și să a făcut plângere penală pentru a se afla cine a fabricat documentul. „Sunt deja așa de mulți oameni care s-au pronunțat pe neconformități în acel document încât e aproape evident că el e un fals”, a spus Nicușor Dan la Jurnalul de Seară de la Digi24.